open-index/open-wikipedia-markdown huggingface dataset:
Գատչինա

**Գատչինա** (), քաղաք Ռուսաստանի Դաշնության եվրոպական մասի հյուսիս-արևմուտքում, 2021 թվականի ապրիլի 5-ից՝ Լենինգրադյան մարզի պետական իշխանության բարձրագույն մարմինների նստավայրը։ Այդ մարզի ամենամեծ բնակավայրն է և Գատչինայի շրջանի վարչական կենտրոնը։Բնակչության թվաքանակը 2010 թվականի մարդահամարի տվյալներով եղել է 92.937: Գտնվում է Սանկտ Պետերբուրգից Պսկով տանող եվրոպական  *E95* ավտոմայրուղու 45-րդ կիլոմետրի մերձակայքում։

## Պատմություն
Պատմական փաստաթղթերում առաջին անգամ հիշատակվել է 1499 թվականին, *Խոտչինո* անվանումով և որպես Նովգորոդի հանրապետության գյուղերից մեկը։ 1796 թվականին ստացել է քաղաքի կարգավիճակ։ Ժամանակի ընթացքում մի քանի անգամ անվանափոխվել է. *Խոտչինոն* փոխվել է *Գատչինայի* (մինչև 1923 թվականի փետրվարի 14-ը), ապա՝ խորհրդային կուսակցական և պետական գործիչ Տրոցկու անունով կոչվել է Տրոցկ (մինչև 1929 թվականի օգոստոսի 2-ը), այնուհետև՝ *Կրասնոգվարդեյսկ* (մինչև 1944 թվականի հունվարի 28-ը)։ Երկրորդ համաշխարհային պատերազմի ժամանակ՝ 1942 թվականին գերմանացի զավթիչները քաղաքին տվել են *Լինդեմանշտադ* () անվանումը՝ 18-րդ բանակի հրամանատար Գեորգ Լինդեմանի պատվին, սակայն դա հաշվի չի առնվել ԽՍՀՄ պետական իշխանության մարմինների կողմից։ 1944 թվականի հունվարի 23-ին ԽՍՀՄ Գերագույն խորհրդի նախագահության հրամանագրով քաղաքին վերադարձվել է իր պատմական անվանումը՝ *Գատչինա*։ Բնակավայրին լայն ճանաչում է բերել Գատչինայի մեծ պալատը, որը 18-19-րդ դարերում եղել է ռուսական ցարական ընտանիքի կեցավայրերից մեկը։ Քաղաքի պատմական կենտրոնը՝ մեծ պալատով հանդերձ, մտնում է գեղարվեստա-ճարտարապետական, պալատա-պարտեզային «Գատչինա» թանգարան-արգելոցի մեջ, որն ընդգրված է ՅՈՒՆԵՍԿՕ-ի Համաշխարհային ժառանգության ցանկում։

2015 թվականի ապրիլին Գատչինան արժանացել է «*Ռուսաստանի ռազմական փառքի քաղաք*» պատվավոր կոչմանը։

## Քույր քաղաքներ
Գատչինան բարեկամական սերտ հարաբերություններ ունի հետևյալ քաղաքների հետ.
*   Քոթբրիջ, Շոտլանդիա, Մեծ Բրիտանիա
*  Էսկիլստունա, Շվեդիա
*  Էսպոո, Ֆինլանդիա
*  Էտլինգեն, Գերմանիա
*  Լեքսինգտոն, Մասաչուսեթս, ԱՄՆ

## Բնակչություն

## Պատկերասրահ

Roschinskaya street.jpg|Ռոշչինսկայա փողոցը
Gatchina Palace, Southern facade.jpg|Մեծ պալատը
Chesma Gallery of the Gatchina Palace.jpg|Պալատի ներսը
Собор Покрова Пресвятой Богородицы Гатчина.jpg|Սրբասուրբ Աստվածամոր հովանու տաճարը


## Ծանոթագրություններ

## Գրականություն
* Kючарианц Д. А., Раскин А. Г.: Гатчина: Художественные памятники, 2005
* Бурлаков А.В.: Легенды и были Старой Гатчины

## Արտաքին հղումներ
* Քաղաքային վարչակազմի պաշտոնական կայքէջը 
* Гатчина в народной энциклопедии городов и регионов России «Мой город»

Կատեգորիա:Բնակավայրեր այբբենական կարգով
Կատեգորիա:Ռուսաստանի բնակավայրեր
Կատեգորիա:Ռուսաստանի մարզկենտրոններ
Կատեգորիա:Ռուսաստանի քաղաքներ
Լարիսա Գևորգյան

**Լարիսա Զավենի Գևորգյան**, (), արձակագիր, հրապարակագիր, Հայաստանի Գրողների Միության անդամ (2009 թվական)։

## Կենսագրություն
Լարիսա Գևորգյանը ավարտել է Երևանի պետական համալսարանի բանասիրական ֆակուլտետը։
Աշխատել է «Սովետական Հայաստան» թերթի խմբագրությունում, Խաչատուր Աբովյանի անվան մանկավարժական ինստիտուտի հրատարակչությունում, հանրային ռադիոյում, ինչպես նաև Անանիա Շիրակացի համալսարանում։

Հայաստանի ժուռնալիստների միության, Ժուռնալիստների միջազգային միության, Ինֆորմատիզացիայի միջազգային ակադեմիայի անդամ է։ Արևմտահայերենից արևելահայերեն է փոխադրել Քեմալ Յալչընի «Սիրտս քեզնով է խայտում» և Դորա Սաքանյանի «Զմյուռնիա 1922 թիվ» գրքերը։

## Երկեր
*Երեք օրից հետ կգամ, մամ, Երևան, 2012 թվական
*Հավատարիմ ինքնությանը, Երևան, 2011 թվական 
*Փշալարով շուլալված խաչ, Երևան, 2005 թվական
*Աղի համը, Երևան, 2005 թվական 
*Ես տեսա իմ երկիրը, Երևան, 2003 թվական
*Աստված հարստացրեց իմ կյանքը, 2017 թվական

## Ծանոթագրություններ

Կատեգորիա:Հայ արձակագիրներ
Կատեգորիա:Հայաստանի գրողների միության անդամներ
Կատեգորիա:Հայ հրապարակագիրներ
Կատեգորիա:Հայ գրողներ
Վիլհելմ Ֆրեդերիկ Հերմանս

**Վիլհելմ Ֆրեդերիկ Հերմանս** (, ), հոլանդացի գրող, երկրի հետպատերազմյան շրջանի կարևորագույն դեմքերից մեկը (Հարի Մուլիշի և Գերարդ Ռևեի հետ միասին)։ Նրա գրական ժառանգությունը ներառում է վեպեր, էսսեներ, փիլիսոփայական և գիտական աշխատություններ։

## Ստեղծագործական գործունեություն
Հերմանսի ոճը խիստ մռայլ է և հակված է էկզիստենցիալիզմին։ Այն առանձնանում է հոլանդական գրականության համար անսովոր կարճ նախադասություններով։ Նրա վրա մեծ ազդեցություն են ունեցել Երկրորդ աշխարհամարտը և 1940-1945 թվականներին Նիդեռլանդների գերմանական օկուպացիան։ «Դամոկլի մութ սենյակը» () և «Ակացիայի արցունքները» վեպերում իրադարձությունները տեղի են ունենում պատերաազմական շրջանում։ Նույնիսկ ավելի լավատեսական աշխատանքները («Պրոֆեսորների միջև» և «Դայակը») ունեն տարօրինակ էքզիստենցիալ ոճ։

1958 թվականին Հերմանսը նշանակվել է Գրոնինգենի համալսարանի ֆիզիկական աշխարհագրության դեցենտ։ 1973 թվականին նա թոշակի անցնելով բնակություն է հաստատել Փարիզում՝ իր ամբողջ ժամանակը նվիրելով գրական գործունեությանը։ «Պրոֆեսորների միջև» (1975) գրքում նա տվել է Գրոնինգենում համալսարանական կյանքի դառը և երգիծական նկարագիրը։ Սա «բանալի ունեցող» սիրավեպ է, որն ամբողջովին գրված էր համալսարանական թղթերի դատարկ կողմի վրա, որպեսզի, ինչպես նշում է  գլխավոր հերոսը, «թանկարժեք թղթի հետ ինչ-որ օգտակար բան արվեր, որը սովորաբար անհետ կորչում է աղբարկղում՝ աղտոտելով շրջակա միջավայրը»։ Դրանից հետո համալսարանը պարտավորեցրեց իր աշխատակիցներին օգտագործել թերթի երկու կողմերը։

## Ճանաչում
Նիդերլանդների գրականության մրցանակ (1977)։

## Ծանոթագրություններ

## Գրականություն
* О. Б. Овечкина. О некоторых особенностей поэтики Херманса.
* Овечкина, Ольга Борисовна. Философская проза В. Ф. Херманса. 2010

## Արտաքին հղումներ
* WILLEM FREDERIK HERMANS VOLLEDIGE WERKEN 
* Willem Frederik Hermans Նիդերլանդների պատմության ինստիտուտի կայքում 
* Willem Frederik Hermans Նիդերլանդական գրականության ինտերնետ-գրադարանի կայքում 

Կատեգորիա:20-րդ դարի հոլանդացիներ
Կատեգորիա:Բնօրինակում անաղբյուր հոդվածներ
Կատեգորիա:Երկրաֆիզիկոսներ
Կատեգորիա:Հոլանդացի բանաստեղծներ
Կատեգորիա:Հոլանդացի գրողներ
Կատեգորիա:Հոլանդացի դրամատուրգներ
Կատեգորիա:Հոլանդացի թարգմանիչներ
Կատեգորիա:Հոլանդացի սցենարիստներ
Taste of Love (մինի ալբոմ)

***Taste of Love***, հարավկորեական գըրլ բենդ Twice-ի տասերորդ ստուդիական ալբոմը։ Այն պլանավորվել էր թողարկվել 2021 թվականին՝ JYP Entertainment-ի և Republic Records-ի միջոցով։

## Թրեք լիստ

## Ռելիզի պատմություն

## Տես նաև
*Twice

## Ծանոթագրություններ

Կատեգորիա:2021 մինիալբոմներ
Կատեգորիա:Կորեերեն մինիալբոմներ
Վալերի Ալյոշին

**Վալերի Ալյոշին** (, ), ուկրաինացի պետական գործիչ, Ուկրաինայի Գերագույն ռադայի II-IV գումարումների պատգամավոր (1994-2006), նաև` Ուկրաինայի ֆինանսների փոխնախարար (2009-2010)։

## Կենսագրություն
Ծնվել է հունվարի 1-ին, Չերկասիի մարզի Չեռնոբայի շրջանի Սկորոդիստիկ գյուղում։

1979 թվականին ավարտել է Տարաս Շևչենկոյի անվան համալսարանը`  տնտեսագիտություն մասնագիտությամբ։

1979-1994 թվականներին եղել է Կիրովոգրադի պետական մանկավարժական ինստիտուտի ասիստենտ, դասավանդող, ավագ դասավանդող, դոցենտ։

1994 թվականի խորհրդարանական ընտրությունների արդյունքում Կիրովոգրադի մարզի №224 արդյունաբերական ընտրատարածքից ընտրվել է Ուկրաինայի Գերագույն ռադայի II գումարման ժողովրդական պատգամավոր։ Խորհրդարանում նա «Ուկրաինայի ժողովրդական շարժում» խմբակցության անդամ էր, ֆինանսաբանկային հանձնաժողովի անդամ։

1998 թվականին Խորհրդարանական ընտրություններում ընտրվել է Ուկրաինայի Գերագույն ռադայի III գումարման ժողովրդական պատգամավոր։ Ուկրաինայի ժողովրդական շարժումից ի սկզբանե եղել է Ուկրաինայի ժողովրդական շարժման, ապա` Ուկրաինայի ժողովրդական շարժման խմբակցության անդամ, եղել է ֆինանսաբանկային հանձնաժողովի նախագահ։

2002 թվականին խորհրդարանական ընտրություններում նա ընտրվել է Ուկրաինայի Գերագույն ռադայի IV գումարման ժողովրդական պատգամավոր` Վիկտոր Յուշչենկոյի «Մեր Ուկրաինան» դաշինքից, սկզբում եղել է «Մեր Ուկրաինա» խմբակցության, ապա` Ուկրաինայի ժողովրդական կուսակցության և Արդյունաբերողների կուսակցության անդամ, Կենսաթոշակառուների, վետերանների և հաշմանդամների հարցերի հանձնաժողովի առաջին փոխնախագահն էր։

2004 թվականի Ուկրաինայի նախագահական ընտրությունների ժամանակ նա Վիկտոր Յուշչենկոյի վստահված անձն էր №130 ընտրատարածքում։

2006 թվականի հունիսից մինչև 2009 թվականի մարտը նա աշխատել է որպես Ֆինանսական ծառայությունների շուկաների կարգավորման պետական հանձնաժողովի նախագահ, 2009 թվականի մարտից մինչև 2010 թվականի մարտ` Ուկրաինայի ֆինանսների նախարարի տեղակալ։

Ուկրաինայի վաստակավոր տնտեսագետ (1997)։

## Ծանոթագրություններ

## Արտաքին հղումներ
* Վալերի Ալյոշինը Ուկրաինայի գերագուն ռադայի կայքում (II գումարում) 
* Վալերի Ալյոշինը Ուկրաինայի գերագուն ռադայի կայքում (III գումարում) 
* Довідка: Альошин Валерій Борисович 

Կատեգորիա:Տնտեսագիտության թեկնածուներ
Կատեգորիա:Ուկրաինայի քաղաքական գործիչներ
Օճառի թանգարան

**Օճառի թանգարան** (, կոչվում է նաև Աուդի օճառի թանգարան), թանգարան է Սայդայում, որը մասնագիտացած լևանտյան օճառների ուղղությամբ։ Այն բաց է 2000 թվականից և կառավարվում է Աուդի Հիմնադրամի կողմից։

## Պատմություն
Օճառի գործարանը սկզբնապես կառուցվել է Սայդայում, Համմոնդ ընտանիքի կողմից, 17-րդ դարում։ 19-րդ դարում (մոտավորապես 1880 թվականին) Աուդի ընտանիքը դառնում է օճառի գործարանի սեփականատերը և դարձնում այն ընտանեկան բնակավայր։ Այն լքվել է 1980-ականներին, երբ սկսվել է Լիբանանյան պատերազմը, և առաջին հարկը զբաղեցվել է փախստականների կողմից։ 1996 թվականին Աուդի Հիմնադրամը սկսել է շենքի վերականգման աշխատանքները։ Օճառի Թանգարանը բացվել է 2000 թվականի նոյեմբերին։

2019 թվականին թանգարանը նվերների խանութ է բացել Բեյրութում։

## Նկարագրություն
Օճառի թանգարանը ներկայացնում է տարածաշրջանում օճառի ստեղծման պատմությունը, դրա զարգացումը և մանուֆակտուրային տեխնոլոգիան։ Այցելուները կարող են տեսնել զեյթունի ձեթի ավանդական օճառների պատրաստման ցուցադրումը և ուսումնասիրել «համմամի» (լոգանք) ավանդույթների պատմությունը։

Թանգարանի պատմական բաժինը ներկայացնում է գիտական փաստեր, որոնք գտնվել են տեղի պեղումների ընթացքում և որոնք ընդգրկում են կավե խողովակների գլխիկների մնացորդներ, խեցեգործական բեկորներ` 17-19-րդ դարերից։ Թանգարանի շինությունը մի հին օճառի գործարան է, որը կառուցվել է 17-րդ դարում, չնայած նրան, որ ունի 13-րդ դարին բնորոշ հատվածներ։

Աուդի հիմնադրամի գլխամասը տեղակայված է Օճառի թանգարանում։ Հիմնադրամը աշխատում է Մահմուդ ալ-Շարկասսի և իր ընտանիքի հետ, ովքեր պատրաստում են շքեղ օճառներ, որոնք վաճառվում են թանգարանի նվերների խանութում։

## Մատենագրություն
* Զեյթունի ձեթով օճառ, Օճառի թանգարան, Աուդի Հիմնադրամ, 2003

## Ծանոթագրություններ

## Արտաքին հղումներ
*Audi Foundation website

Կատեգորիա:Արդյունաբերության թանգարաններ
Կատեգորիա:Լիբանանի թանգարաններ
Կատեգորիա:Լիբանանի տեսարժան վայրեր
Վալերի Խաիտ

**Վալերի Խաիտ** (, ), խորհրդային և ուկրաինացի արձակագիր, բանաստեղծ, երգիծաբան, դրամատուրգ, խմբագիր, հեռուստահաղորդավար և լրագրող, 1960-ական թվականներին եղել է Օդեսայի հայտնի ՈւՀԱ-ի թիմի ավագը։ Երկու որդիների հայր էր։ Որդիներից Ռոստիսլավը դերասան է, սցենարիստ և «Քառյակ I» թատրոնի ստեղծողը, Եվգենին «Ջենթլմեն շոուի» գեղարվեստական ղեկավարն է եղել 1991 թվականից 1999 թվականը։

## Կենսագրություն
1946-1956 թվականներին սովորել է Օդեսայի մարզի Բելգորոդ-Դնեստրովսկի քաղաքի ավագ դպրոցում։ Ավարտել է Օդեսայի ինժիներա-շինարարական համալսարանը (1971 թվական)։

1986-1990 թվականներին եղել է «Ջենթլմենների շոու» կատակերգական հեռուստածրագրի գեղարվեստական ղեկավարը։ 1988 թվականին հիմնել է Օդեսայի ջենթլմենների ակումբը։ Օդեսայի քաղաքացիների համաշխարհային ակումբի փոխնախագահ, «Ֆոնտան» ամսագրի խմբագիր։ «Ոսկե Օստապ» մրցանակի դափնեկիր։

## Ստեղծագործություններ

### Պիեսներ
* Հին տներ
* Ջութկահարների թագավորը
* Ճանապարհորդություն դեպի լուսին

### Այլ ստեղծագործություններ
* Հին տներ
* Պահանջարկի մասին (պոեզիա) (1988 թվական)
* Արթնացում (պոեզիա) (1995 թվական)
* Շրջան (1996 թվական)
* Կատակի բաժին (2006 թվական) 
* Պապիկը պարում է պատշգամբում

## Ծանոթագրություններ

## Արտաքին հղումներ
* Валерий Хаит на радио «Эхо Москвы»

Կատեգորիա:Բնօրինակում անաղբյուր հոդվածներ
Կատեգորիա:Բանաստեղծներ այբբենական կարգով
Կատեգորիա:Խորհրդային գրողներ
Կատեգորիա:Ուկրաինացի խմբագիրներ
Կատեգորիա:Խորհրդային բանաստեղծներ
Կատեգորիա:Խորհրդային լրագրողներ
Կատեգորիա:Ուկրաինացի արձակագիրներ
Կատեգորիա:Ուկրաինացի դրամատուրգներ
Կատեգորիա:Ուկրաինացի հաղորդավարներ
Կատեգորիա:Օդեսայի համալսարանի շրջանավարտներ
Էնեայի ծառի թանգարան

thumb|Էնեայի ծառի թանգարան, Շվեյցարիա
**Էնեայի ծառի թանգարան** (), 75,000 քմ այգի է Ցյուրիխի լճի մոտ, Ռապերսվիլ Յոնայում, Սուրբ Գալեն գավառում, Շվեյցարիա։ Ծառի թանգարանը ցուցադրում է 25 տեսակների 50-ից ավելի ծառեր, ինչպես նաև` միջազգային արվեստագետների քանդակներ։

## Պատմություն
Ծառի թանգարանը հիմնադրվել է 2010 թվականին, նախագծվել և կառուցվել է լանդշաֆտի ճարտարապետ Էնզո Էնեայի կողմից։ Ցյուրիխի լճում տարածքը վարձակալվել է Մարիացել Վուրմսբախ Սիսթերսիալ աբբայության կողմից։ Մինչև կառուցումը ջուրը պետք է հեռացվեր թաց տարածքներից։ Այս նպատակով ստեղծվել են նոճիների ճահիճը։ Այս տեսակի ծառերը բնականորեն շատ ջուր են վերցնում հողից (գոլորշունակություն)։ Այժմ այդ ծառուղին ձևավորում է Ծառի թանգարանի մուտքը։ Թանգարանը բաց է հանրության համար իր բացման օրվանից։


File:Baummuseum Enea - 1 von 24.jpg|Մուտք 
File:Baummuseum Enea - 2 von 24.jpg|Ընդունարանի շենքը և սրճարանը 
File:Baummuseum Enea - 7 von 24.jpg|Ջերմոց 
File:Baummuseum Enea - 18 von 24.jpg|Հիմնական շենքը ետնամասում 
File:Baummuseum Enea - 19 von 24.jpg|Այգում


## Ծառերի պոպուլյացիա
Թանգարանի տարածքում աճող ծառերը պետք է որ ճահճացած լինեին, բայց դրանք փրկվել են Էնեայի կողմից և նորից տնկվել են Ծառի թանգարանում։ Հետևյալ տեսակները պատկանում են ծառի պոպուլյացիային. 

* Թխկի հովհարանման
* Պարսկական երկաթե ծառ
* Ճապոնական խեժափիճի
* Մանրատամնավոր բալենի
* Անձրևանոց սոճի
* Ծաղկող հացենի 
* Սոճի սովորական
* Ճապոնական կարմրածառ
* Ռոդոդենդրոն կատաուբա 
* Սեքվոյադենդրոն հսկայական
* Կատալպա բիգնոնիանման
* Սալոր սովորական 
* Նոճի հինոկի
* Սոսի թխկիատերև
* Չինական յուպիտեր
* Չինական մագնոլիա
* Ճապոնական սև սոճի
* Հոլանդական ծփի
* Տաքսոդիում սովորական
* Թխկի լիալուսնի
* Գինկգո
* Ձիակասկ սովորական
* Ճապոնական թխկի
* Սպիտակ սոճի
* Լորենի մանրատերև

## Արվեստ
Միջազգային տարբեր քանդակագործների քանդակներ պահվում են Ծառի թանգարանում։ Այնտեղ կարելի է տեսնել հետևյալ գործերը.

## Ծանոթագրություններ

## Արտաքին հղումներ
* Enea Tree Museum
* Report on the opening in the New York Times
* Report by Arte Metropolis
* Report on welt.de
* Portrait by myswitzerland.com

Կատեգորիա:2010 հիմնադրումներ
Կատեգորիա:Շվեյցարիայի բուսաբանական այգիներ
Կատեգորիա:Շվեյցարիայի թանգարաններ
Բրունեյի թանգարան

**Բրունեյան թանգարան**, Բրունեյի ազգային թանգարան, որը գտնվում է երկրի մայրաքաղաք Բանդար Սերի Բեգավանում։

Թանգարանի ցուցադրությունը ծանոթացնում է զբոսաշրջիկներին տեղի բնակչության մշակույթի և սովորույթների հետ, սուլթանատի պատմությանը, Բրունեյի նավթի և գազի արդյունաբերության կայացմանը։

Սրահներում ներկայացված են Ղուրանի եզակի օրինակներ, հնագույն կերամիկա, գորգեր, ապակե և պղնձե իրեր, հնաոճ թնդանոթներ և դաշույններ, հնագույն գանձեր, որոնք գտնվել են Բրունեյի ափերին տեղի ունեցած նավաբեկությունների վայրերում։

Ցուցանմուշների մեջ կան այնպիսի հազվագյուտ իրեր, ինչպիսիք են 19-րդ դարի թուրքական երկարաճիտ կոշիկներ` կողմնացույցով, որը կարված էր գուլպայի մեջ, «Աստծո գերեզմանը» սադափե ռոտոնդայի մոդել, տասներորդ դարի ողորմություն հավաքելու բաժակ, Մեծ Մողոլների ժամանակների ադամանդներով պատված զրահներ և զգեստներ։

1969 թվականից թանգարանում հրատարակվում է «Brunei Museum Journal» ակադեմիական ամսագիրը։

Թանգարանի մշտական ցուցադրությունների շարքում են.

* Մուսուլմանական արվեստ 
* Նավթ և գազ 
* Բնագիտություն 
* Բրունեյի ավանդական մշակույթ
* Բրունեյ Դարուսալամ. հնագիտություն և պատմություն

Թանգարանում նաև անց են կացվում ժամանակավոր ցուցադրություններ։

## Պատկերասրահ

Gong (Muzium Brunei).jpg
Kapsiu (Muzium Brunei).jpg
Kiri Bernaga (Muzium Brunei).jpg
Kitil Kapsiu (Muzium Brunei).jpg
Langguai and Penerangan (Muzium Brunei).jpg
Locheng (Muzium Brunei).jpg


## Ծանոթագրություններ

## Արտաքին հղումներ
* Brunei Museums Department | Brunei Museum
* 

Կատեգորիա:1965 հիմնադրումներ Ասիայում
Կատեգորիա:1965 հիմնադրված թանգարաններ
Կատեգորիա:Ազգային թանգարաններ
Butter

[մինի|264x264փքս|[BTS բոյ-բենդի «Butter» անգլիալեզու երկրորդ երգի լոգոն]]
**Butter**, հարավկորեական BTS բոյ բենդի երգը, որը թողարկվել է 2021 թվականի մայիսի 21-ին «*Big Hit Music*» և «*Sony Music Entertainment*» լեյբլների կողմից՝ որպես խմբի երկրորդ անգլալեզու սինգլ։

## Նախապատմություն և առաջխաղացում
2021 թվականի ապրիլի 5-ին՝ ճապոնական «*[[Film Out]]*» սինգլի թողարկումից մի քանի օր անց, հայտնի է դարձել, որ *BTS*-ը մայիսին ևս մեկ սինգլ է թողարկելու։ Սակայն «*Big Hit Music*»-ը հայտարարել է, որ «մենք կբացահայտենք մեր արտիստների ծրագրերը, երբ նրանք ամբողջությամբ պատրաստ կլինեն»։ 2021 թվականի ապրիլի 26-ին խումբը հայտարարել է սինգլի մասին *YouTube*-ում մեկ ժամանոց ուղիղ հեռարձակմամբ, որտեղ հետին պլանում խոհանոցի հնչյուններն են լսվում և հետհաշվարկ է գնում։ Թողարկման ամսաթիվը և շապիկը հայտարարվել են սոցցանցերի միջոցով։ Սինգլը ժամանակակից հիթերի ռադիո է ուղարկվել 2021 թվականի մայիսի 25-ին։

Խումբը մայիսի 21-ին «*BigHit Music Record*» լեյբլում հանդես է եկել որպես հյուր *Big Hit*-ի նոր բացառիկ «Melon Station» ռադիոսերիալում, որպեսզի ներկայացնի «Butter» երգը և մասնակցի երկրպագուների հետ հարցերին և պատասխաններին։ Առաջին անգամ երգը կենդանի կատարվել է 2021 թվականի մայիսի 21-ին Billboard Music Award մրցանակաբաշխության ժամանակ։

Իրականում այս երգը գրել է Ձախ Հարութը և թարգմանելով անգլերեն հրապարակել է, որից հետո երգի հեղինակները վերցրել են այս երգը․

## Երաժշտություն և տեքստ
«*Butter*»-ի մասին նախնական հաղորդումները նկարագրել են այն որպես «պարային փոփ երգ, որը լցված է սահուն, բայց խարիզմատիկ BTS-ի հմայքով»։

## Երաժշտական տեսահոլովակ
«*Butter*» երգի տեսահոլովակին նախորդել է 23 վայրկյանանոց տեսաթիզեր, որը հրապարակվել է «*Hybe Label*»-ի YouTube-ի պաշտոնական ալիքում մայիսի 18-ին։ Billboard-ը «ֆանկ բիթը» նկարագրել է որպես Քուին խմբի «Another One Bites the Dust» երգի «հիշեցնող»։

## Երգացանկ
***7-դյույմ և սկավառակ**
# Butter" – 2:45

***Թվային**
# "Butter" – 2:45
# "Butter" (Instrumental) – 2:42

***Digital (Hotter remix)**
# "Butter" – 2:44
# "Butter" (Hotter remix) – 2:46
# "Butter" (instrumental) – 2:42

***Digital EP (Hotter, Sweeter, Cooler)**
# "Butter" – 2:44
# "Butter" (Hotter remix) – 2:46
# "Butter" (Sweeter remix) – 2:41
# "Butter" (Cooler remix) – 2:41
# "Butter" (instrumental) – 2:42

***CD single and digital EP**
# "Butter" – 2:44
# "Permission to Dance" – 3:07
# "Butter" (instrumental) – 2:42
# "Permission to Dance" (instrumental) – 3:07

***Digital (Megan Thee Stallion remix)**
# "Butter (Megan Thee Stallion remix)" (featuring Megan Thee Stallion) – 2:44

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Certifications and sales

## Թողարկման պատմություն

## Ծանոթագրություններ

Կատեգորիա:2021 սինգլներ
Կատեգորիա:BTS խմբի երգեր
Մանգակա

thumb|250px|CLAMP-ը Anime Expo 2006 փառատոնի ժամանակ: Ձախից աջ` Սացուկի Իգարասի, Նանասէ Օկավա, Ցուբակի Նէկոի, Մոկոնա

** Մանգակա ** (, ), ճապոնական բառ, որը նշանակում է մարդ, ով նկարում է կոմիքսներ։ Ճապոնիայից դուրս այս բառը սովորաբար օգտագործվում է «մանգայի նկարիչ» իմաստով։ Շատ հաճախ մանգական նաև սցենարի հեղինակն է, սակայն բավականին հաճախ սցենարիստը առանձին մարդ է լինում, որը կոչվում է «գենսակուշա» (): Մանգական ինքնուրույն մշակում է կերպարների դիզայնը (հազվադեպ բացառություններով), և հաճախ մոտավորապես նախանշում է ապագա ստեղծագործության սյուժեն (նույնիսկ եթե սցենարի հեղինակը ինքը չէ)։ 2006 թվականի տվյալներով Ճապոնիայում մանգայի շուրջ աշխատել է մոտ 3000 պրոֆեսիոնալ մասնագետ։

Անմիջականորեն մանգայի վրա աշխատելիս մանգական որոշում է էջի շրջանակների քանակը և գտնվելու վայրը, գծագրում է շրջակա միջավայրի հիմնական ուրվագծերը ու կարևոր մանրամասները, մինչդեռ նրա օգնականներից մեկը կամ մի քանիսը կատարում են կոպիտ աշխատանք, ինչպիսիք են թանաքով ուրվագծերով, սքրինշոթերի կիրառում, ֆոների նկարազարդում, նշանակալի կադրեր և այլն։ Այսպիսի թիմային աշխատանք է ստեղծվել նաև Օսամու Տեձուկայի կողմից։

Մանգակայի աշխատանքային ռեժիմը չափազանց խիտ է, ամեն շաբաթ նա պարտավոր է մանգան հրապարակող ամսագրին հանձնել իր ստեղծագործություններից (20-30 էջ)։ Օրինակ` Բլիչի հեղինակ Տայտո Կուբոն ասել է` «Եթե ես ուզում եմ ավելի շատ ուշադրություն դարձնել որոշակի դեպքի վրա, որը ես կարևոր եմ համարում, ես այդ հնարավորությունը չունեմ` ժամանակի պակասի պատճառով»։ Մանգական իր ամբողջ ժամանակի մեծ մասը տրամադրում է մանգայի վրա աշխատելուն։ Մանգակա Դայսուկե Մորիյաման, ներկա գտնվելով Anime Boston 2005 փառատոնին, այն հարցին, թե ինչ նախասիրություններ ունի, պատասխանել է, որ սիրում է զբոսնել և դա իր հիմնական զբաղմունքն է` մանգանների վրա աշխատելուց բացի։ Մանգայի որոշ նկարիչներ միաժամանակ նկարում են երկու մանգա, որոնք սովորաբար հրապարակվում են շաբաթական, իսկ մյուսը` ամսական ամսագրում։

Մանգայի որոշ նկարիչներ միավորվում են ստուդիաներում (օրինակ՝ CLAMP ստուդիայում)։

## Ստուգաբանություն
Մանգակա բառը կազմված է մանգայի հիերոգլիֆներից () և հարգալից -ka () վերջածանցից, որը բառացիորեն նշանակում է «տուն» և օգտագործվում է որևէբոլորտի մասնագետի համար։

## Ծանոթագրություններ

## Գրականություն
* 
* 

Կատեգորիա:Անիմեի և մանգայի տերմիններ և հասկացություններ
Կատեգորիա:Մանգա
Սոնոբուդոյո թանգարան

**Սոնոբուդոյո թանգարան** (), ճավայական արվեստի թանգարան, Ինդոնեզիայի Ճավա կղզու մշակույթի և պատմության աղբյուր։ Թանգարանի նախագծումը, հաշվի առնելով ճավայական ավանդական ճարտարապետությունը, մշակվել է հոլանդացի ճարտարապետ Կերստենի կողմից։ Թանգարանը ընդունել է իր առաջին այցելուներին 1935 թվականի նոյեմբերին։

## Հավաքածու
Սոնոբուդոյո թանգարանը Ջակարտայի ազգային թանգարանից հետո համարվում է Ինդոնեզիայի երկրորդ թանգարանը` մշակութային արվեստի գործերի հավաքածուների քանակով։ Թանգարանում պահվում են նոր քարեդարյան VIII, IX և X դարերի արձանիկներ և բրոնզե իրեր, հին բրոնզե զանգերի հավաքածու, դիմակների տարբեր տեսակներ` ստվերների թատրոնի տիկնիկային ներկայացման համար, գամելան, զենքերի հին հավաքածու, ջուլհակահաստոցներ և նույնիսկ Բալիի մշակույթի հավաքածու։ 2006 թվականի մարտին ցուցանմուշների քանակը դարձել է 43 235։

Բացի դրանից, թանգարանը հայտնի է գրադարանով, որի տարածքը 668 մ2 է, այնտեղ կան գրքեր և ձեռագրեր` ինդոնեզական մշակույթի վերաբերյալ։

Երեկոյան ժամը 8-ից մինչև 11-ը զբոսաշրջիկների համար թանգարանի տարածքում կազմակերպում են ինդոնեզիական ստվերների թատրոնի ներկայացումներ, որոնցում մասնակցում են մարիոնետներ, որոնք ձեռքով են պատրաստված և կաշվից են, իսկ սյուժեում առասպելական պատմություններ են Ռամայանաներից։

## Ծանոթագրություններ

## Արտաքին հղումներ
* Պաշտոնական էջ 
* Sonobudoyo Museum 
* Վիրտուալ թանգարան 

Կատեգորիա:1935 հիմնադրումներ Ասիայում
Կատեգորիա:1935 հիմնադրված թանգարաններ
Կատեգորիա:Բնօրինակում անաղբյուր հոդվածներ
Կատեգորիա:Ինդոնեզիայի թանգարաններ
Սարիբեկ Խաչատրյան

**Սարիբեկ Սահակի Խաչատրյան** (), Ռուսաստանի Դաշնության Սանկտ Պետերբուրգի «Պլաստպոլիմեր» գիտաարտադրական միավորման գլխավոր տնօրեն, պրոֆեսոր։

## Կենսագրություն
Ծնվել է 1938 թվականի մարտի 22-ին, Երևանում։

Ավարտել է Երևանի պոլիտեխնիկական ինստիտուտը քիմիական կիբեռնետիկա մասնագիտությամբ։ Աշխատել է «Պլաստպոլիմեր» ԳԱՄ Երևանի մասնաճյուղի տնօրեն։ Եղել է քիմիական արդյունաբերության նախարարության գլխավոր քիմիկոս, զբաղվել է պոլիվինիլացետատային պլաստիկների խնդիրներով։ Աշխատել է «Պոլիվինիլացետատ» ԳԱՄ-ում որպես գլխավոր տնօրեն։

1990-1998 թվականներին ղեկավարել է «Տեխնոխիմ» բաժնետիրական ընկերության ռազմավարական պլանավորման բաժինը, որը միավորում է Սանկտ Պետերբուրգի և Լենինգրադի մարզի բոլոր քիմիական և նավթաքիմիական ձեռնարկությունները։

## Աշխատություններ
Ունի 8 մենագրություն և բրոշյուր, 72 հեղինակային արտոնագիր և պատենտ, ավելի քան 200 տպագիր աշխատություններ Ռուսաստանի և այլ երկրների ամսագրերում։

## Նվաճումներ և պարգևներ
Տեխնիկական գիտությունների դոկտոր, պրոֆեսոր։ ԽՍՀՄ մինիստրների խորհրդի մրցանակի դափնեկիր, արժանացել է «Պատվո նշան»  շքանշանի։

Պատրատել է 18 գիտության թեկնածու և դոկտոր։

## Ծանոթագրություններ

## Արտաքին հղումներ
Ս.Խաչատրյանի արտոնագրերը patentdb.ru կայքում

Կատեգորիա:Հայ քիմիկոսներ
Կատեգորիա:Հայ ճարտարագետներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:«Պատվո նշան» շքանշանի ասպետներ
Նորայր Ղազարյան

** Նորայր Վաղինակի Ղազարյան**  (), հայազգի ԽՍՀՄ վաստակավոր օդաչու։

## Կենսագրություն
Ծնվել է 1932 թ․ նոյեմբերի 13-ին Խորհրդային Հայաստանի Երևան քաղաքում։ 1950 թվականին ծառայության է անցել բանակում։ Ավարտել է Եյսկի ծովային կործանիչ-օդաչուների ուսումնարանը։ Ծառայել է ռազմածովային նավատորմի (ՌԾՆ) ռազմաօդային ուժերի (ՌՕՈՒ) զորամասերում։ Մասնակցել է ՄիԳ-21, ՄիԳ-23, ՄիԳ 25-Մ կործանիչների տարբեր մոդիֆիկացիաների փորձարկումներին։

## Ձեռքբերումներ և շքանշաններ
*1947 թ․՝ ԽՍՀՄ վաստակավոր օդաչու։
*Գնդապետ։
*Կարմիր աստղի շքանշան։
*Լենինի շքանշան։
*

## Այլ
*Առաջինն է գերազանցել ճակատային հարձակման արագության սահմանված չափը (5000 կմ/ժ)։
*1976 թ․-ից տեղափոխվել է ՌՕՈՒ ԳՀԻ, զբաղվել է տրանսպորտային ու ուսումնական ինքնաթիռների և ուղղաթիռների փորձարկումներով։

## Ծանոթագրություններ

Կատեգորիա:Հայ օդաչուներ
Սիրանուշ Մարգարյան

**Սիրանուշ Ալեքսանդրի Մարգարյան** (), գրաքննադատ, բանասիրական գիտությունների թեկնածու, դոցենտ, ՀԳՄ  անդամ 2007 թվականից։

## Կենսագրություն
Ծնվել է Չարենցավան քաղաքում (այժմ` ՀՀ Կոտայքի մարզ) 1971 թվականի փետրվարի 28-ին։ Ավարտել է Երևանի Խաչատուր Աբովյանի անվան հայկական մանկավարժական ինստիտուտի բանասիրական ֆակուլտետը,ինչպես նաև ասպիրանտուրան։ 2001 թվականից որպես ավագ գիտաշխատող աշխատում է ՀՀ ԳԱԱ Մ. Աբեղյանի անվան գրականության ինստիտուտում։ Դասախոսել է Հր. Աճառյան համալսարանում։ Հանդիսանում է ԳԱԱ Մ. Աբեղյանի անվան գրականության ինստիտուտի հայ և արտասահմանյան գրականության 003 մասնագիտական խորհրդի գիտական քարտուղարը (2009 թ.-ից)։ Հեղինակել է ժամանակակից հայ գրականությանը նվիրված բազմաթիվ հոդվածներ, որոնք տպագրվել են գրական մամուլում։

## Երկեր
*Գրական զուգահեռներ (հոդվածներ), Երևան, 2009 ։
*Հայ վեպի պատմություն («Հայ գյուղագրական վեպը» հոդվածը), Երևան, 2007 ։
*Պատմության ժամանակը (մենագրություն), Երևան, 2000 ։

## Ծանոթագրություններ

Կատեգորիա:Բանասիրական գիտությունների թեկնածուներ
Կատեգորիա:Գրաքննադատներ
Ալիխանե Մամե

**Ալիխանե Մամե** **(Ալիխան Մամեի Մուսոյան)** (), ճանաչված քուրդ  բանաստեղծ, հրապարակախոս, ՀԳՄ անդամ՝ 1998 թվականից։

## Կենսագրություն
Ալիխանե Մամեն ծնվել է 1948 թվականի հունվարի 6-ին, Աշտարակի շրջանի Կոշ գյուղում (այժմ՝ ՀՀ Արագածոտնի մարզ)։ 1966 թվականին ավարտել է տեղի միջնակարգ դպրոցը, 1973 թվականինին՝ ԵՊՀ-ի  ժուռնալիստիկայի ֆակուլտետը։ Աշխատել է մամուլում, հրատարակչություններում, ՀՀ պետական գրապալատում։ Եղել է Մարդու իրավունքների և ազգային հարցերի մշտական հանձնաժողովի փորձագետը ՀՀ Գերագույն խորհրդի վերջին գումարման ժամանակ, ինչպես նաև՝ ՀԳՄ քուրդ գրողների բաժանմունքի նախագահը։ Հիմնադրել է մի քանի հասարակական կազմակերպություններ։

Առանձին գրքով հրատարակվել է նրա «Երկխոսություն» հրապարակախոսական ժողովածուն։ 2014 թվականին  եղել է «Զագրոս» թերթի գլխավոր խմբագիրը։ Աշխատել է «Պիոներ կանչ», «Հայաստանի աշխատավորուհի» խմբագրություններում, 1979 թվականից՝ «Սովետական գրող» հրատարակչությունում։

Հայաստանի գրողների միության անդամ էր 1988 թվականից։ Գրել է քրդերեն, հայերեն՝ դպրոցական տարիքից տպագրվելով գրական մամուլում։ Բանաստեղծությունների առաջին գիրքը եղել է «Կենաց ծով»  խորագրով (1993),  հաջորդ գրքերը` «Քարը» (1987 թ.), («Հող և հաց» 2004 թ., քրդերեն), «Զագրոսի լույսերը» (2008 թ., քրդերեն), «Նուրանի» (2010 թ․, քրդերեն)։ Նրա ստեղծագործության ոգեշնչման աղբյուրը քրդական և հայկական բանահյուսությունն էր։

Մեծ է նրա ներդրումը քրդական լեզվի և գրականության զարգացման գործում։ Նրա ջանքերով են ստեղծվել քրդական դպրոցների 2-րդ, 3-րդ, 4-րդ դասարանների մայրենի լեզվի և գրականության դասագրքերը։ Ալիխանե Մամեի բանաստեղծական շարքերը թարգմանվել են մի շարք լեզուներով՝ վրացերեն, ռուսերեն, անգլերեն, ուկրաիներեն և այլն։

2012 թվականին նրա անգնահատելի գործունեության համար կառավարությունը պարգևատրել է Մովսես Խորենացու մեդալով։

## Ծանոթագրություններ

## Արտաքին հղումներ
*Ալիխանե Մամե. Ազգային փոքրամասնությունները պետք է ներկայացված լինեն խորհրդարանում
*Ալիխանե ՄԱՄԵ

Կատեգորիա:Քուրդ գրողներ
Կատեգորիա:Հայաստանի գրողների միության անդամներ
Կատեգորիա:Քուրդ բանաստեղծներ
Սուրեն Ղազարով

**Սուրեն Սարգսի Ղազարով** (, ), ծագումով հայ խորհրդային մարզիկ (ազատ ոճի ըմբշամարտ) և մարզիչ (հունահռոմեական ոճի ըմբշամարտ)։

## Կենսագրություն

Սուրեն Ղազարովը ծնվել է 1929 թվականի սեպտեմբերի 15-ին Սարգիս Գալուստի և Անահիտ Կիրակոսի Ղազարովների ընտանիքում, որում մեծացել են երեք երեխաներ՝ դուստր Գալյան (1927), որդիներ Սուրենը (1929) և Սեմյոնը (1940)։ Հայրը զոհվել է Հայրենական մեծ պատերազմում, ընտանիքը վերապրել է Դոնի Ռոստովի ֆաշիստական օկուպացիայի դժվարին ամիսները։

Պատերազմից հետո Սուրենը սովորել է, ծառայել Խորհրդային բանակում, սպորտով է զբաղվել տաղանդավոր մարզիչ Գեորգի Մանուկի Տերմոլաևի մոտ, որը դաստիարակել է շատ տաղանդավոր ըմբիշների։

Սուրեն Ղազարովը որպես մարզիկ հանդես է եկել «Սպարտակի» (Դոնի Ռոստով) կազմում։ Նա ԽՍՀՄ ազատ ոճի ըմբշամարտի առաջնության արծաթե (1957) մեդալակիր էր և ազատ ոճի ըմբշամարտի ՌԽՖՍՀ 6-ակի չեմպիոն (1953-1959)։ Բազմաթիվ մրցաշարերի և միջազգային ընկերական հանդիպումների հաղթող։

Որպես մարզիչ աշխատել է «Աշխատանքային ռեզերվներ» կամավոր մարզական ընկերությունում (1962-1998), եղել է Ռոստովի մարզային խորհրդի ֆիզիկական կուլտուրայի և սպորտի «Ռուսաստանի երիտասարդություն» կազմակերպության ավագ մարզիչ-մանկավարժ։ Նրա աշակերտների թվում է հունահռոմեական ոճի ըմբշամարտի օլիմպիական չեմպիոն հայազգի Վարդերես Սամուրղաշևը։

Մահացել է 1998 թվականի հոկտեմբերի 13-ին, Դոնի Ռոստովում սրտի կաթվածից։ Թաղված է քաղաքի Հյուսիսային գերեզմանատանը։

Նրա որդին՝ Սարգիս Սուրենի Ղազարովը, հայտնի պատմաբան է, գիտնական, Հարավային դաշնային համալսարանի պրոֆեսոր։

## Վաստակ
* ԽՍՀՄ սպորտի վարպետ
* ԽՍՀՄ վաստակավոր մարզիչ և Ռուսաստանի վաստակավոր մարզիչ
* Ռուսաստանի Դաշնության ֆիզիկական կուլտուրայի վաստակավոր աշխատող (1998)

## Հիշատակ
* Դոնի Ռոստովում հուշատախտակ է փակցվել այն տան պատին, որտեղ 1961-1998 թվականներին ապրել է Սուրեն Ղազարովը (16-րդ գծի փողոց, 30)։
* Ռոստովի մարզում անցկացվում է Սուրեն Ղազարովի հիշատակին նվիրված ամենամյա մրցաշար։

## Ծանոթագրություններ

## Արտաքին հղումներ
* Մարզիչ, ըմբիշ, ուսուցիչ (Սուրեն Ղազարով)

Կատեգորիա:Խորհրդային ըմբշամարտիկներ
Կատեգորիա:ԽՍՀՄ վաստակավոր մարզիչներ
Կատեգորիա:Սրտի կաթվածից մահացածներ
Կատեգորիա:Հայ ըմբշամարտիկներ
Nathy Peluso: Bzrp Music Sessions, Vol. 36

**«Nathy Peluso: Bzrp Music Sessions, Vol. 36»**, արգենտինացի պրոդյուսեր Bizarrap-ի երգը՝ արգենտինացի երգչուհի Նատի Պելուսոյի մասնակցությամբ։ Հեղինակը Պելուսոն է, իսկ պրոդյուսերավորումը կատարել է Bizarrap-ը։ Թողարկվել է 2020 թվականի նոյեմբերի 27-ին Dale Play Records լեյբլում։ Երգը հասել է իսպանական հիթ-շքերթի (PROMUSICAE) 11-րդ և արգենտինական հիթ-շքեթրի (Argentina Hot 100) 4-րդ հորիզոնականին։

## Դիրքերը չարթերում
### Չարթեր

### Ամսական

## Հավաստագրումներ

## Թողարկման պատմություն

## Ծանոթագրություններ

Կատեգորիա:Անգլերեն երգարվեստ
The Year of "Yes"

***The Year of "Yes"*** (stylized as ***The year of "Yes"***), հարավկորեական գըրլ բենդ Twice-ի վեցերորդ EP *[[Yes or Yes]]*-ի վերահրատարակությունը։ Այն թողարկվել է JYP Entertainment-ի կողմից` 2018 թվականի դեկտեմբերի 12-ին։

## Թրեք լիստ

## Չարթեր

### Շաբաթական չարթեր

### Տարեվերջյան չարթեր

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Եվգենյա Կանաևա

**Եվգենյա Օլեգովնա Կանաևա** OMF (, ). ռուս գեղարվեստական մարմնամարզուհի, ով ոսկե մեդալներ է նվաճել երկու օլիմպիադաներում, աչքի ընկել կատարումների բարդությամբ ու նրբագեղությամբ։ Աշխարհում միակ գեղարվեստական մարմնամարզուհին է, ով երկու օլիմպիադաներում անընդմեջ հաղթողի տիտղոսը նվաճել է թե՛ ընդհանուր հաշվարկով և թե՛ անխտիր բոլոր վեց մրցաձևերում։ Ընդ որում՝ 2008 թվականի ամառային օլիմպիական խաղերում երկրորդ տեղը գրաված իր մրցակցին՝ Իննա Ժուկովային ընդհանուր հաշվարկում գերազանցել է 3,75 միավորով, իսկ 2012 թվականի օլիմպիադայում կրկնելով այդ նվաճումը՝ դարձել է նաև օլիմպիական ոսկի նվաճած ամենաբարձր տարիք ունեցող գեղարվեստական մարմնամարզուհին։ 2013 թվականի հուլիսի 4-ին արժանացել է «Արդար մրցախաղի համար» միջազգային մրցանակի։

Կանաևան ռեկորդ է սահմանել աշխարհի և Եվրոպայի չեմպիոնուհու տիտղոսները ամենից շատ նվաճելու առումով (համապատասխանաբար՝ 17 և 13 անգամ)։ Ճապոնիայի Միե քաղաքում 2009 թվականին անցկացված աշխարհի առաջնության մրցումներում նա ևս մեկ նվաճում արձանագրեց՝ դառնալով առաջին գեղարվեստական մարմնամարզուհին, ում հաջողվել է աշխարհի չեմպիոնուհի հռչակվել և՛ ընդհանուր հաշվարկով և՛ բոլոր վեց մրցաձևերում։ Մարզական այդ նվաճումը կրկնել է 2011 թվականին Ֆրանսիայի Մոնպելիե քաղաքում կայացած աշխարհի առաջնությունում։

Եվգենյա Օլեգովնան միակ մարմնամարզուհին է, ով կարողացել է մրցավարական 30 միավորանոց համակարգով հասնել բարձրագույն ցուցանիշի, ընդ որում՝ դա արել է երկու անգամ՝ Գրան պրի մրցաշարերում՝ 2011 թվականին՝ Բռնոյում և 2012 թվականին՝ Ֆորառլբերգում։

2009 թվականին Կանաևային շնորհվել է Ռուսաստանի վաստակավոր մարզիկի կոչում։ 2012 թվականի ամառային օլիմպիական խաղերից հետո՝ օգոստոսի  15-ին նա պարգևատրվել է «Հայրենիքին մատուցած ծառայությունների համար» 4-րդ աստիճանի շքանշանով։ Ընդ որում՝ այդ բարձր պարգևը նրան, ինչպես նաև՝ մի խումբ այլ առաջատար մարզիկների Կրեմլում, հանդիսավոր պայմաններում հանձնել է անձամբ Ռուսաստանի Դաշնության նախագահ Վլադիմիր Պուտինը։

## Պատկերասրահ

Yevgeniya Kanayeva 2012.jpg|
Son Yeon-Jae at LG WHISEN Rhythmic All Stars 2011 (33).jpg|
Bedii Gimnastika 171.jpg|
Evgenia Kanaeva 2012 in Hard.JPG|
Evgenia Kanaeva Rhythmische Gymnastin RUS.JPG|
Son Yeon-Jae at LG WHISEN Rhythmic All Stars 2011 (94).jpg|
Son Yeon-Jae at LG WHISEN Rhythmic All Stars 2011 (35).jpg|
Son Yeon-Jae at LG WHISEN Rhythmic All Stars 2011 (49).jpg
Evgenia Kanaeva RUS Olympiasiegerin.JPG|
Yevgeniya Kanayeva.jpg


## Ծանոթագրություններ

## Արտաքին հղումներ
* Evgenia Kanaeva Profile  
* Zhenya Kanaeva Gymnasium (Evgenia Kanaeva unofficial fans website)
* Rhythmic Gymnastics Results

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Մարզուհիներ
Կատեգորիա:Օլիմպիական չեմպիոններ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Ռուս մարզիկներ
Կատեգորիա:Ռուսաստանի սպորտի վաստակավոր վարպետներ
Կատեգորիա:Սպորտային մարմնամարզության աշխարհի չեմպիոններ
Նոր Զելանդիայի նորաձևության թանգարան

**Նոր Զելանդիայի նորաձևության թանգարան** (), նորաձևության թանգարան Նոր Զելանդիայում, որը հիմնադրվել է 2010 թվականին։ Այն ոճաբան և նորաձևության պատմագետ Դորիս դե Պոնտի գաղափարն էր։ Հիմնվելով 2010 թվականի հունվարին որպես բարեգործական խորհուրդ` թանգարանը անցկացնում է «փոփ» ցուցահանդեսներ Նոր Զելանդիայում և գործում է որպես առցանց թանգարան։ Թանգարանը հավաքում է հանրային և մասնավոր հավաքածուները՝ ստեղծելու իր ցուցահանդեսները, որոնցում մասնակցում են այնպիսի դիզայներներ, ինչպիսիք են Լիզ Ֆինդլեյը և Մարգի Ռոբերթսոնը։

Թանգարանի *Սոսկալի տեսք ունի. Էլ Ջեյի պատմությունը* առաջին ցուցադրությունը կազմակերպվել և համակարգվել է Դորիս դե Պոնտի կեղմից։ Ցուցադրությունը ներկայացրել է շուրջ 50 վինտաժ հագուստներ Նոր Զելանդիայի նորաձևության արտադրության առաջատար Գուս Ֆիշերի կողմից՝ նրա օգնական Էլ Ջեյի հետ։ Օքլենդի ցուցադրությունն անցկացվել է Գուս Ֆիշերի անվան պատկերասրահում և Ուելլինգթոնի եթերաշրջանը անցկացվել է Քըրքալդիի և Սթեյնի կողմից, ովքեր հագուստը հետ են ընդունել իրենց խանութ` որպես Էլ Ջեյի հավատարիմ ֆոնդային վաճառողներ դրա հիսուն տարվա պատմության ընթացքում։

2018 թվականին թանգարանը համադրել և ներկայացրել է ամառային նորաձևության դար։

2019 թվականին թանգարանը կազմակերպել է «Մոանայի հոսանքները. Աօտեաօրայի հանդերձանք» ցուցադրությունը։ Այս ցուցադրությունը ներկայացվել է Նոր Զելանդիայի նորաձևության թանգարանում՝ Թե Ուրու Ուայթաքերի Ժամանակակից պատկերասրահի հետ համագործակցությամբ (Թիթիրանգիում)։

## Ծանոթագրություններ

## Արտաքին հղումներ
* 

Կատեգորիա:Նորաձևության թանգարաններ
Կատեգորիա:Նոր Զելանդիայի թանգարաններ
Կատեգորիա:2010 հիմնադրված թանգարաններ
Կատեգորիա:2010 հիմնադրումներ Նոր Զելանդիայում
Yes or Yes

***Yes or Yes*** (, ***YES or YES***), հարավկորեական գըրլ բենդ Twice-ի վեցերորդ մինի ալբոմը։ Այն թողարկվել է 2018 թվականի նոյեմբերի 5-ին` JYP Entertainment լեյբլով, *Iriver*-ի աջակցությամբ։

## Թրեք լիստ

## Չարթեր
### Yes or Yes

### Ամենշաբաթյա չարթեր

### Ամենամյա չարթեր

### The Year of «Yes»

### Շաբաթական չարթեր

### Ամենամյա չարթ

## Վաճառք և հավաստագրումներ

## Մրցանակներ և նոմինացումներ

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Օկոնավանք

**Օկոնավանք** (Օկոնախաչ Եկեղեցի), Հայ առաքելական եկեղեցի, որը կառուցվել է 1863 թվականին։ Գտնվում է Տավուշի մարզի, Ենոքավան գյուղում, Խաչաղբյուրի կիրճի վերին մասում։
Օկոնավանքի մասին մեզ հասած տեղեկությունները բավականին քիչ են։
Եկեղեցու դիմացի հատվածում կա թևավոր Խաչքար որը թվագրվում է 12-13-րդ դարի։

## Ճարտարապետություն
Եկեղեցին եռանավ բազիլիկ կառույց է որի չափսերն են (11x7) մետր։ Եկեղեցու ներսում կա սրբատաշ սյուներ որոնց վրա հենված են տանիքին միացնող կամարները, իսկ խորանի աջ և ձախ կողմում կան ավանդատներ։ Եկեղեցին կառուցված է որձաքարի բեկորներից։ Մուտքը գտնվում է արևմտյան կողմում, իսկ մուտքի աջ և ձախ կողմերում կանգնեցված են խաչքարեր։
Օկոնավանքի գլխավոր եկեղեցուց քիչ հեռու գտնվում է 19-20-րդ դարերի գերեզմանոց։

## Պատկերասրահ

Օկոնավանք Թևավոր Խաչքար.jpg
Օկոնավանք (4).jpg
Օկոնավանք (3).jpg
Օկոնավանք (2).jpg
Օկոնավանք (1).jpg


## Տես նաև
*Տավուշի մարզի լքված գյուղերի ցանկ
*Տավուշի մարզի եկեղեցիների ցանկ
*Ենոքավան

## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:13-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:Տավուշի թեմի վանքեր և եկեղեցիներ
Ձգողականություն (ֆիլմ)

**«Ձգողականություն»** (), ռուսական գիտաֆանտաստիկ ֆիլմ, որը 2017 թվականին նկարահանել է կինոռեժիսոր Ֆյոդոր Բոնդարչուկը։ Սոցիալական ֆանտաստիկայի ոգով ներկայացնում է երկրացիների առաջին հաղորդակցությունը այլմոլորակային բանականության հետ, որը տեղի է ունենում Մոսկվայի Չերտանովո շրջանում։ Ռուսական կառավարությունն անմիջապես ռազմական դրություն է մտցնում, քանի որ տեղացիները չարությամբ են լցվում անկոչ հյուրի նկատմամբ։ Սցենարի հեղինակները Օլեգ Մալովիչկոն ու Անդրեյ Զոլոտարյովն են, երաժշտության հեղինակը՝ Իվան Բուռլյաևը, գլխավոր օպերատորը՝ Միխայիլ Խասայան։	

Նկարահանումներն սկսվել են 2015 թվականի նոյեմբերից,  տեղի են ունեցել Մոսկվայի տարբեր շրջաններում (գլխավորապես Չերտոնովոյում), խիստ գաղտնիության պայմաններում, ռուսական արդիական զինտեխնիկայի կիրառմամբ։

«Ձգողականություն»-ը ռուսական չորրորդ ֆիլմն է, որը փոխարկվել է IMAX ձևաչափի՝ հաջորդելով «Ստալինգրադ» -ին, «Անձնակազմ»-ին («Экипаж») և «Մենամարտող»-ին («Дуэлянт»): Ռուսական վարձույթում կինոնկարի պրեմիերան կայացել է նախատեսվածից շուտ՝ 2017 թվականի հունվարի 26-ին։ Վարձույթում հաջողություն է գրանցել՝ ապահովելով մեկ միլիարդ ռուբլուց ավելի եկամուտ, մոտավորապես երեք անգամ գերազանցելով ֆիլմի բյուջեն և դառնալով ռուսական ամենաեկամտաբեր գիտաֆանտաստիկ ֆիլմը։ Ցուցադրման հենց միայն առաջին օրը ֆիլմը բերել է 44 միլիոն ռուբլի և մի քանի շաբաթ շարունակ պահպանել ճանաչվել ամենաեկամտաբերը ռուսական վարձույթում։
 
Կինոքննադատները հիմնականում դրական կարծիք են հայտնել մամուլում, այդ թվում՝  *Աֆիշա*, *Կոմերսանտ*, *Միր ֆանտաստիկի*, *KG-portal*, *The Hollywood Reporter* պարբերականներում։

## Գլխավոր դերերում

## Ծանոթագրություններ

## Արտաքին հղումներ
* Պաշտոնական կայքէջը  Art Pictures Studio-ում
* 
* 

Կատեգորիա:2010-ականների ռուսերեն ֆիլմեր
Կատեգորիա:2017 ֆիլմեր
Կատեգորիա:Columbia Pictures ֆիլմեր
Կատեգորիա:IMAX ֆիլմեր
Կատեգորիա:Հակաուտոպիական ֆիլմեր
Կատեգորիա:Մոսկվայում նկարահանված ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆանտաստիկ ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Միխայիլ Ղամբարով

**Միխայիլ (Առաքել) Իսրայելի Ղամբարով** (, ), ծագումով հայ խորհրդային դասական ոճի ըմբիշ, ՌԽՖՍՀ չեմպիոն, ԽՍՀՄ 1946 թվականի առաջնության արծաթե մեդալակիր, ԽՍՀՄ սպորտի վարպետ (1938), ԽՍՀՄ վաստակավոր մարզիչ (1958)։ Հայրենական մեծ պատերազմի մասնակից։

## Կենսագրություն
Ըմբշամարտով հետաքրքրվել է 1925 թվականից։ Մարզվել է Ա. Էյսբերգի և Ա. Պուստիննիկովի ղեկավարությամբ։ 1938 թվականին լրացրել է ԽՍՀՄ սպորտի վարպետի նորմատիվը։ 1931 թվականից սկսել է զբաղվել մարզչական գործունեությամբ։ Ղամբարովը պատրաստել է ԽՍՀՄ սպորտի ավելի քան 70 վարպետի, ԽՍՀՄ առաջնությունների 33 մրցանակակրի, որոնցից 13-ը դարձել են ԽՍՀՄ չեմպիոններ։

## Անվանի աշակերտներ
* Անատոլի Իվանովիչ Վիննիկ, դասական ոճի ըմբշամարտի մարզիչ, ԽՍՀՄ վաստակավոր մարզիչ։
* Միխայիլ Իվանովիչ Կլիմաչով, ԽՍՀՄ առաջնությունների չեմպիոն և մրցանակակիր, ԽՍՀՄ սպորտի վարպետ, ԽՍՀՄ վաստակավոր մարզիչ։
* Գեորգի Մանուկի Տերմոլաև, ազատ և դասական ոճի ըմբիշ, ԽՍՀՄ առաջնությունների չեմպիոն և մրցանակակիր, ԽՍՀՄ սպորտի վարպետ, ՌԽՖՍՀ վաստակավոր մարզիչ։
* Գրիգորի Վասիլևիչ Տկաչենկո, ազատ և դասական ոճի ըմբիշ, ԽՍՀՄ առաջնությունների չեմպիոն և մրցանակակիր, ԽՍՀՄ սպորտի վաստակավոր վարպետ։ Մարզիչ։ Համամիութենական կարգի մրցավար։
* Լուսպարոն Համբարձումի Խանտիմերյան, սամբիստ, ազատ և դասական ոճի ըմբիշ, ԽՍՀՄ առաջնությունների չեմպիոն և մրցանակակիր, ԽՍՀՄ սպորտի վարպետ։ Մարզիչ։ Հայրենական մեծ պատերազմի մասնակից։
* Գուրգեն Իսահակի Շատվորյան, ԽՍՀՄ կրկնակի չեմպիոն, աշխարհի չեմպիոն, միջին քաշային կարգում դասական ոճի ըմբշամարտի աշխարհի առաջին խորհրդային չեմպիոնը։ ԽՍՀՄ սպորտի վաստակավոր վարպետ։
* Նիկոլայ Իվանովիչ Յակովենկո, օլիմպիական կրկնակի արծաթե մեդալակիր, աշխարհի կրկնակի չեմպիոն, աշխարհի առաջնության մրցանակակիր, Եվրոպայի չեմպիոն, ԽՍՀՄ առաջնությունների բազմակի չեմպիոն ու մրցանակակիր։ ԽՍՀՄ սպորտի վաստակավոր վարպետ, ԽՍՀՄ վաստակավոր մարզիչ։
* ԽՍՀՄ վաստակավոր մարզիչներ Ս. Պետրենկո և Յ. Զայաց։

## Հիշատակ
Դոնի Ռոստով քաղաքի Սոլյանոյ զառիթափի 9-րդ տան պատին, որտեղ նա ապրել է 1916-1991 թվականներին, փակցվել է հուշատախտակ։

## Ծանոթագրություններ

## Արտաքին հղումներ
* 
* 

Կատեգորիա:ԽՍՀՄ վաստակավոր մարզիչներ
Կատեգորիա:Խորհրդային ըմբշամարտիկներ
Կատեգորիա:Կարմիր աստղի շքանշանի ասպետներ
Կատեգորիա:Կովկասի պաշտպանության համար մեդալակիրներ
Կատեգորիա:Հայ ըմբշամարտիկներ
Կատեգորիա:Հայրենական պատերազմի 2-րդ աստիճանի շքանշանակիրներ
Մի դրվագ երկաթեղեն հավաքողի կյանքից

**«Մի դրվագ երկաթեղեն հավաքողի կյանքից»** (), 2013 թվականին թողարկված բոսնիական կինոնկար, որի սցենարիստն ու բեմադող ռեժիսորը Դենիս Տանովիչն է։ Ֆիլմը ներկայացվել է Բեռլինի 63-րդ միջազգային կինոփառատոնում, որտեղ արժանացել է ժյուրիի *Գրան պրի* մրցանակին, իսկ գլխավոր հերոսի կերպարը մարմնավորած Նազիֆ Մույիչն էլ «*Արծաթե արջ*» մրցանակ է ստացել տղամարդու դերի լավագույն կատարման համար։ Ֆիլմը ցուցադրվել է նաև Տորոնտոյի 2013 թվականի միջազգային կինոփառատոնում՝ «*Ժամանակակից համաշխարհային կինո*» բաժնում, բացի այդ, ընտրվել է որպես Բոսնիայի առաջադրած թեկնածու՝ ամերիկյան կինոակադեմիայի «Օսկար» մրցանակի համար պայքարելու «*Լավագույն օտարալեզու ֆիլմ*» անվանակարգում և տեղ է գրավել մրցանակաբաշխության կրճատված ցանկ (*shortlist*) անցած կինոնկարների շարքում։

## Դիպաշար
Կինոնկարը բոսնիական գյուղերից մեկում ապրող գնչուական մի ընտանիքի մասին է։ Նազիֆն ու նրա կինը՝ Սենադան, իրենց ու երկու դստրիկների գոյությունը  պահպանում են մետաղի ջարդոն հավաքելով և դրա առևտրով զբաղվողին վաճառելով։ Մի օր էլ Սենադան ցավի սուր նոպա է ունենում։ Նազիֆը նրան հասցնում է հիվանդանոց։ Այստեղ կնոջը հետազոտելուց հետո հայտնում են, որ նրա դեռ չծնված երեխան մահացել է, և հետագա բարդություններից խուսափելու համար Սենադային պետք է շտապ վիրահատել։ Վիրահատության համար պահանջում են 980 մարկ գումար, որի ձեռքբերման նպատակով ամուսնական զույգը մեծ ջանքեր է գործադրում, սակայն այդպես էլ արդյունքի չի հասնում։

Ֆիլմում դերակատարումներով հանդես են եկել ոչ պրոֆեսիոնալ դերասաններ, որոնք կարծես հենց իրենց իսկ կյանքի դրվագներ են ներկայացնում։

## Ծանոթագրություններ

## Արտաքին հղումներ
* 

Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Բոսնիա և Հերցեգովինայի արվեստ
Կատեգորիա:Բոսնիա և Հերցեգովինայի մշակույթ
Կատեգորիա:Բոսնիական կինո
Լուսինե Խառատյան

**Լուսինե Զավենի Խառատյան** (1977, Երևան, Հայկական ԽՍՀ, ԽՍՀՄ), հայ արձակագիր, մշակութային մարդաբան։

## Կենսագրություն
Ծնվել է 1977 թ. դեկտեմբերի 1-ին, Երևանում։ 1994 թ. ավարտել է Երևանի թիվ 88 միջնակարգ դպրոցը, 1999 թ.՝ Երևանի պետական համալսարանի պատմության ֆակուլտետը՝ ազգագրություն մասնագիտացմամբ։ 2000 թ. ուսանել է Կահիրեի դեմոգրաֆիական կենտրոնում, 2002-2004 թթ.՝ ԱՄՆ Միննեսոտայի համալսարանում և ստացել Հանրային քաղաքականության մագիստրոսի աստիճան։ Աշխատել է տարբեր միջազգային և տեղական կազմակերպություններում, այդ թվում՝ Գերմանիայի տեխնիկական համագործակցության ծրագրերում, Համաշխարհային Բանկի վաշինգտոնյան և երևանյան գրասենյակներում, Հազարամյակի մարտահարվեր հիմնադրամ - Հայաստան ծրագրում։ 2012-2018 թթ. գլխավորել է Գերմանիայի Ժողովրդական բարձրագույն դպրոցների միության Միջազգային համագործակցության ինստիտուտի (Դի-Վի-Վի Ինթերնեյշնալ) հայաստանյան գրասենյակը։ 2018 թվականից ՀՀ ԳԱԱ Հնագիտության և ազգագրության ինստիտուտի գիտաշխատող է։ Գրել սկսել է վաղ տարիքում, սակայն պարբերաբար տպագրվել է 2015 թ.-ից, սկզբում «Ինքնագիր» գրական հանդեսում, այնուհետև այլ գրական կայքերում։ 2018-ից Հայաստանի ՓԵՆ կենտրոնի անդամ է։ 2021 թ. Խառատյանի՝ Գրքի առաջին երևանյան փառատոնի (2017) դրամական մրցանակով հրատարակված «Անմոռուկի փակուղի» պատմվածքների ժողովածուն ընդգրկվել է Եվրոպայի Միության գրական մրցանակի 2021թ. Հայաստանի կարճ ցուցակում։

## Գրքեր

* Ծուռ գիրք, Երևան, Ակտուալ արվեստ, 2017, 192 էջ: ISBN 978-9939-877-02-0
* Անմոռուկի փակուղի, Երևան, Գրանիշ, 2020, 112 էջ: ISBN 978-9939-9175-7-3
* Սիրիավեպ, Երևան, Գրանիշ, 2022, 288 էջ:

## Պարգևներ
2017 թ. Գրքի Երևանյան 1-ին փառատոնի հավաստագիր

2018 թ. Հայաստանի Մշակույթի նախարարության դրամաշնորհ արկածային և գեղարվեստական հուշագրության ժանրում գրվելիք արձակի համար

## Ծանոթագրություններ

## Արտաքին հղումներ

* Լուսինե Խառատյանը ՓԵՆ Հայաստանի կայքում 
* Լուսինե Խառատյանի ստեղծագործությունները «Ինքնագիր» հանդեսում
* Լուսինե Խառատյանի ստեղծագործությունները Գրանիշում
Կատեգորիա:Հայ արձակագիրներ
Կոսովոյի ազգային բալետ

thumb|300px|«Թռիչք դեպի լույս», Կոսովոյի ազգային բալետի թատերախումբ
**Կոսովոյի ազգային բալետ** (), Կոսովոյի բալետային կոլեկտիվ, որը կազմավորվել է 1972 թվականին։ Առանձնացվում է երկու սերունդ. առաջինին են պատկանում կոլեկտիվի հիմնադիրները, որոնք հանդես են եկել թատերախմբի հետ մինչև նրա հարկադիր լուծարումը։ Երկրորդ սերնդի (նաև կոչվում է նոր) ներկայացուցիչներն են մի խումբ պարողներ, որոնք սովորել են Ահմեդ Բրահիմայի ղեկավարությամբ և վերակենդանացրել են բալետը Հարավսլավական պատերազմներից հետո։

## Առաջին սերունդ
Կոսովոյի ազգային բալետի առաջին սերնդի բալետի արտիստները Սկոպիեի միջնակարգ բալետի դպրոցում են սովորել Տատյանա Պետկովսկայայի ղեկավարությամբ։ Այդ դպրոցն ավարտելուց հետո 25 պարող վերադարձել է Պրիշտինա, որտեղ նրանք Կոսովոյի ազգային թատրոնի կազմում պաշտոնապես ձևավորել են Կոսովոյի բալետի առաջին թատերախումբը։ Նա շրջագայել է ողջ Հարավսլավիայի տարածքում՝ ելույթ ունենալով Լյուբլյանայի բալետային բիենալեում և Դուբրովնիկի ամառային խաղերում։ Խումբը բռնի կերպով կազմալուծվել է 1991 թվականին Կոսովոյում շարունակվող բռնության և հարավսլավական պատերազմների ընթացքում էթնիկ զտումների սպառնալիքի պատճառով։

## Երկրորդ սերունդ
2001 թվականին՝ Հարավսլավական պատերազմների ավարտից հետո, Ահմեդ Բրահիման որոշում է կայացրել վերականգնել բալետային խումբը։ Իր ծրագրի իրականացման շրջանակներում նա հիմնադրել է և՛ Բալետային բարձրագույն դպրոց՝ Պրենկո Յակոբի հետ համագործակցելով, և՛ միջնակարգ երաժշտական դպրոց ու սկսել է հավաքագրել երիտասարդներին։ Այս դպրոցի առաջին շրջանավարտները, որոնք այն ավարտել են 2006 թվականին, այժմ կազմում են Կոսովոյի ազգային բալետի թատերախմբի հիմքը և հայտնի են որպես երկրորդ կամ նոր սերունդ։

Թատերախումբն ակտիվորեն համագործակցում է ալբանացի պարուսույց Գերգեմ Պրևազիի հետ` բեմադրելով նրա ժամանակակից պարային չորս ստեղծագործություններ` «Անցում II» (), «Չեմ լսում կոչնազանգը» (), «Հակադրություն» () և «Պերֆոմանս» (): Թատերախումբը նաև աշխատում է Էլթոն Ցեֆայի հետ դասական բալետի բեմադրությունների վրա։ Նրա ղեկավարությամբ թատերախումբը կատարել է հատվածներ «Դոն Կիխոտից», «Ժիզելից», «Կորսարից» և «Կարապի լճից»։ Բուլղարիայի պրիմա-բալերինա Սիլվիա Տոմովայի հետ հաջող համագործակցության պատմությունը սկիզբ է դրել դասական լիարժեք բալետների, այդ թվում՝ Չայկովսկու «Քնած գեղեցկուհու» բեմադրությանը։

## Ծանոթագրություններ

## Արտաքին հղումներ
* 

Կատեգորիա:Բալետ
Կատեգորիա:Կոսովոյի մշակույթ
Կատեգորիա:Պարային ընկերություններ
Արքայազն Ֆիլիպի մահ և թաղում

**Էդինբուգի դուքս [[արքայազն Ֆիլիպ]] Մաունթբեթեն** (), Մեծ Բրիտանիայի և Համագործակցության թագավորության գործող թագուհի Եղիսաբեթ II-ի ամուսինը 99 տարեկանում մահացել է 2021 թվականի ապրիլի 9-ի առավոտյան՝ իր հարյուրամյակից երկու ամիս առաջ։ Բրիտանական թագավորական ընտանիքը դեռևս չի բացահայտել մահվան պատճառը։ Պաշտոնական հայտարարության մեջ միայն ասված է, որ Ֆիլիպը մահացել է «հանգիստ»։

Մեծ Բրիտանիայում արքայազն Ֆիլիպի մահից հետո ազգային սուգ է հայտարարվել։ Երկրում խոնարհվել են դրոշները։ Ինչպես նաև չեն ընդունվել օրենքներ, քանի որ թագուհին չէր կարող զբաղվել պետական գործերով։ Խորհրդարանի գործիչները պետք է կրեին սև ժապավեններ թևքերին, իսկ տղամարդիկ՝ սև փողկապներ։ Թագավորական ընտանիքը սգի մեջ է եղել 30 օր։

Ամբողջ աշխարհից երկրների ներկայացուցիչները իրենց ցավակցություններն են հղել թագուհուն, բրիտանական ժողովրդին և Թագավորության քաղաքացիներին։

## Առողջական խնդիրներ և մահ
Էդինբուրգի դուքս արքայազն Ֆիլիպը մահվանը նախորդող տարիների ընթացքում մի քանի անգամ հայտնվել է հիվանդանացում։ 2011 թվականին նա տեղափոխվել է հիվանդանոց սրտասնուցման անբավարարության պատճառով, 2012 թվականին՝ միզապարկի բորբոքման։ 2013 թվականի հունիսին նա ենթարկվել է որովայնախոռոչի հետազոտական վիրահատության, իսկ 2018 թվականի ապրիլին՝ ազդրի վիրահատության։

2021 թվականի փետրվարի 16-ին դուքսը տեղափոխվել է թագավոր Էդուարդ VII-ի հիվանդանոց՝ որպես վատ ինքնազգացողության դեմ նախազգուշական միջոցառում։ Մարտի մեկին նրան տեղափոխել են սուրբ Բարդուղիմեոսի հիվանդանոց, իսկ մարտի 3-ին նա հաջողությամբ տարել սրտի խնդիրների հետ կապված վիրահատությունը։ Մարտի 5-ին նրան կրկին տեղափոխել են թագավոր Էդուարդ VII-ի հիվանդանոց, իսկ մարտի 16-ին նա դուրս է գրվել և վերադարձել Վինձոր ամրոց։

Նրա մահվան մասին թագավորական ընտանիքը հայտարարել է 2021 թվականի ապրիլի 9-ին բրիտանական ամառային ժամանակով կեսօրին։ Մահազդի մեջ ասվում է, որ դուքսը «խաղաղությամբ վախճանվել է» այդ առավոտյան։

Արքայազն Ֆիլիպը ճանաչվել է բրիտանական միապետության պատմության մեջ ամենաերկար ապրած ուղեկից արքայազնը, թեպետ նա հրաժարվել է ընդունել այդ տիտղոսը դեռևս 1954 թվականին։

## Ծանոթագրություններ

Կատեգորիա:2021 մահեր
Կատեգորիա:21-րդ դարն Անգլիայում
Կատեգորիա:Միացյալ Թագավորությունում մահացածներ